**ОБЩИ БЕЛЕЖКИ И ПРЕПОРЪКИ ЗА ПОДГОТОВКА**

**ПО**

 **„ИСТОРИЯ НА ЗДРАВЕОПАЗВАНЕТО И ЗДРАВНИТЕ ГРИЖИ“**

**ЗА СТУДЕНТИ В ЗАДОЧНА ФОРМА НА ОБУЧЕНИЕ**

**ОБРАЗОВАТЕЛНО-КВАЛИФИКЦИОННА СТЕПЕН „БАКАЛАВЪР“**

**ОТ СПЕЦИАЛНОСТ „УПРАВЛЕНИЕ НА ЗДРАВНИТЕ ГРИЖИ”**

**Уважаеми колеги,**

Дисциплината „История на здравеопазването и здравните грижи“ е включена в учебния план на обучението в специалност „Управление на здравните грижи“ като задължителна дисциплина с цел да обогати професионалните ви компетенции. В условията на конкуренция всички допълнителни компетенции на ръководителите по здравни грижи са от изключително значение. Ето защо всеки потенциален ръководител следва да има познания в различни области, в т.ч. и познания, свързани с възникването и развитието на здравните грижи. Професионалистите по здравни грижи, завършвайки специалността „Управление на здравните грижи“, имат възможност за реализация на ръководна позиция – старши ръководител на здравните грижи (СРЗГ), главен ръководител на здравните грижи (ГРЗГ), директор на детска ясла, директор на млечна кухня и др. Всички тези позиции поставят сериозни изисквания към специалиста, който ги заема.

От съвременния Ръководител на здравните грижи се очаква много!

Една от предпоставките да бъде успешен всеки ръководител е той да познава опита, миналото, еволюцията на областта, в която практикува. Това му дава възможност да се гордее с това, което прави и по този начин да бъде пример за подражание на своите подчинени. С особена сила това важи за преподавателите на студентите от специалностите на професионално направление „Здравни грижи“. Именно те са основният мотивационен фактор за формиране на професионално поведение у бъдещите професионалисти по здравни грижи.

Чрез предложеното учебно съдържание по модула „История на здравеопазването и здравните грижи“, считаме, че ще допринесем за изграждане на тези значими за практиката компетенции.

Обучението по „История на здравеопазването и здравните грижи” е насочено към овладяването на знания в областта на еволюцията на медицински, здравни грижи от античността до наши дни.

За Ваше улеснение в усвояване на материала се предлага лекционен курс. Познаването на теоретичния материал ще ви даде възможност успешно да се справите с дидактическия програмиран контрол в края на обучението по дисциплината.

**Успешна работа!**

Доц. Макрета Драганова, д.м.